Държавен вестник, бр. 95, 2018 г., стр. 2

СТР.  2	
Д Ъ Р Ж А В Е Н  В Е С Т Н И К 	
БРОЙ  95
ОФИЦИАЛЕН РАЗДЕЛ
ПРЕЗИДЕНТ 
НА РЕПУБЛИКАТА
УКАЗ № 254
На основание чл. 98, т. 6 от Конституцията 
на Република България
П О С Т А Н О В Я В А М :
Освобождавам Евгени Стефанов Стойчев 
от длъжността извънреден и пълномощен 
посланик на Република България в Социа-
листическа република Виетнам.
Изпълнението на указа възлагам на ми-
нистъра на външните работи.
Издаден в София на 7 ноември 2018 г.
Президент на Републиката:  
Румен Радев
Министър-председател:  
Бойко Борисов
Подпечатан с държавния печат.
10084
УКАЗ № 255
На основание чл. 98, т. 6 от Конституцията 
на Република България
П О С Т А Н О В Я В А М :
Назначавам Маринела Милчева Петкова за 
извънреден и пълномощен посланик на Репуб­
лика България в Социалистическа република 
Виетнам със седалище в Ханой.
Изпълнението на указа възлагам на ми-
нистъра на външните работи.
Издаден в София на 7 ноември 2018 г.
Президент на Републиката:  
Румен Радев
Министър-председател:  
Бойко Борисов
Подпечатан с държавния печат.
10085
УКАЗ № 259
На основание чл. 101, ал. 1 от Конститу-
цията на Република България
П О С Т А Н О В Я В А М :
Връщам за ново обсъждане в Народното 
събрание Закона за изменение и допълнение 
на Закона за корпоративното подоходно об-
лагане, приет от 44-то Народно събрание на 
7 ноември 2018 г.
Издаден в София на 13 ноември 2018 г.
Президент на Републиката:  
Румен Радев
Подпечатан с държавния печат.
Министър на правосъдието: 
Цецка Цачева
МОТИВИ
за връщане за ново обсъждане в Народното 
събрание на разпоредби от Закона за изменение 
и допълнение на Закона за корпоративното 
подоходно облагане, приет от 44-то Народно 
събрание на 7 ноември 2018 г.
Уважаеми народни представители,
Връщам за ново обсъждане в Народното 
събрание разпоредби от Закона за изменение 
и допълнение на Закона за корпоративното 
подоходно облагане (ЗИД ЗКПО), тъй като с 
тях се препятства осъществяването на кон-
ституционно признати граждански права и 
вменени задължения. Без тяхното осъществя-
ване обменът на жизнено важни блага както 
за обществото, така и за отделната личност, 
би бил невъзможен. Тези взаимоотношения 
засягат принципи на конституционния ред, 
установени в полза на отделния човек, но и в 
интерес на обществото. Тяхното нарушаване 
предизвиква основателна тревога.
1. Както и друг път съм подчертавал, опаз-
ването на околната среда е особено важна 
функция на държавата. Ето защо подкрепям 
включването на екологичен компонент при 
формирането на данъка върху превозните 
средства. Същевременно считам, че с приета-
та цялостна уредба на този данък няма да се 
постигнат целените резултати – стимулиране 
извеждането на по-стари автомобили от упо-
треба и замяната им с по-нови и по-екологични 
автомобили, както и намаляване замърсяването 
на въздуха от превозните средства.
Уредбата на данъка върху превозните сред-
ства не провежда последователно принципа 
„замърсителят плаща“, тъй като не отчита 
нито честотата на използването на превозни-
те средства, нито наличието на устройства за 
намаляване на вредните емисии, нито вида на 
използваното гориво. Принципът „замърсите-
лят плаща“ няма как да се въведе с екологичен 
компонент в имуществен данък. Замърсяването 
не се дължи на притежаването на пътното 
превозно средство, а на неговото използване. 
Постигането на екологичния ефект ще бъде 
затруднено и поради липсата на гаранции в 
закона, че събраните средства от този данък 
ще се разходват за екологични цели.
Във връзка с въведения в данъка върху 
превозните средства екологичен компонент 
се отменят съществуващи досега данъчни 
облекчения. С отпадането на тези облекчения 
цялостната уредба на данъка върху превозните 
средства, която включва не само данъчната 
основа и данъчните ставки, а и предвидените 
облекчения, става небалансирана. Както в мо-
тивите, така и в оценката на въздействието, е 
премълчан реалният процент на увеличение на 
данъка с оглед отпадането на тези облекчения. 
Така се прикрива фактът, че се засягат над 
50 % от превозните средства на възраст над 
15 г., които по официални данни са над 70 % от 
всички регистрирани 4 130 195 превозни сред-
ства. Реалното увеличение на данъка включва